Jacques de Morgan

Žakas de Morganas (, 1857 m. birželio 3 d. Huisseau–sur–Cosson, Luaros ir Šero departamentas – 1924 m. liepos 12 d. Paryžius) – prancūzų archeologas, egiptologas, geologas, etnologas.

 Biografija 
Su tėvu nuo 1868 m. dalyvavo archeologiniuose tyrinėjimuose. 1879–1882 m. studijavo Aukštesniojoje kasybos mokykloje Paryžiuje.

1887–1889 m. atkasė 576 kapus ties Alaverdi ir Achtala (Armėnija). 1892–1897 m. Egipto senienų tarybos direktorius, tyrė I dinastijos faraonų kapus Nagdade, Dahšuro piramidę, joje rado Vidurinės dinastijos valdovų lobių, maštabą Sakaroje. 1897–1912 m. tyrė Persijos archeologinės vietoves. Tyrinėjo Sūzus, atkasė stelą su Hamurapio kodeksu, Elamo įrašų. 1907 m. Tunise atrado Kapsos kultūrą. Paskelbė daugiau kaip 130 veikalų apie archeologinius tyrimus Kaukaze (1889 m.), Persijoje (5 t., 1894–1905 m.), Egipto kilmės tyrimą (1896 m.), Egipto senienų katalogą (su U. Buria, G. Legrenu ir kitais, 1894–1905 m.), žmonijos priešistorės (1921 m.) ir Rytų priešistorės tyrimą (1925 m.), etnologijos veikalą apie tyrimus Malaizijoje (1886 m.), armėnų tautos istoriją (1919 m.), numizmatikos veikalą apie Sasanidų monetas (1913 m.), Rytų, antikos ir viduriniųjų amžių numizmatikos vadovėlį (2 t., 1923–1924 m.). Parašė geologijos veikalų.

 Įvertinimas 
 1906 m. – Garbės legiono ordinas

 Šaltiniai 

Kategorija:Prancūzijos archeologai
Kategorija:Prancūzijos geologai
Kategorija:Egiptologai